Diari Oficial de la Generalitat Valenciana


Sumari del DOGV 3320, del 01-09-1998 (1998/6349)

RESOLUCIÓ de 7 de juliol de 1998, de la Direcció General de Funció Pública, per la qual s'executa la Sentència núm. 659/1997 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1.059/94.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3320

Data del DOGV
:   01-09-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/6349


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 7 de juliol de 1998, de la Direcció General de Funció Pública, per la qual s'executa la Sentència núm. 659/1997 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1.059/94. [1998/X6349]
  
Vista la Sentència núm. 659/1997, de 21 de juny de 1997, de la Sala Contenciosa Administrativa del Tribunal Superior de Justícia de la Comunitat Valenciana, que estima el recurs contenciós administratiu interposat contra la Resolució de 21 de març de 1994, de la Direcció General de Funció Pública de la Generalitat Valenciana, relativa a l'adjudicació de vacants corresponents a la convocatòria 133/93, en relació amb el lloc núm. 16.106, cap de Negociat de Registre de la Conselleria d'Agricultura i Pesca, del qual resultà adjudicatària la Sra. Lucrecia Mª Coll Moscardó, la part dispositiva de la qual és així:
  
«Decidim:
  
Primer
  
Estimem el recurs interposat pel lletrat Sr. Federico Martínez Roda, en nom de la Sra. Mª José Perea Piqueres, contra la Resolució de la Direcció General de la Funció Pública, de 21 de març de 1994, per la qual declarem contrària a dret i anul·lem, deixant-la sense efecte, respecte a l'adjudicació del lloc núm. 16.106, cap de Negociat de Registre de la Conselleria d'Agricultura i Pesca.
  
Segon
  
Reconeixem, com a situació jurídica individualitzada, sense perjudici del que resol la sentència d'aquesta núm. 1.178/94, el dret de la recurrent a l'adjudicació d'aquest lloc amb tots els efectes des de l'1 d'abril de 1994».
  
En virtut del que disposa l'article 118 de la Constitució Espanyola que estableix l'obligatorietat de complir les sentències i altres resolucions fermes dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, i fent ús de les competències que legalment tinc conferides, resolc:
  
Primer
  
Disposar el cessament de Lucrecia Mª Coll Moscardó, NRP 90970693BH, en el lloc de treball núm. 16.106, en la Conselleria d'Agricultura i Pesca, amb efectes d'1 de abril de 1994.
  
Segon
  
Disposar el cessament de Mª José Perea Piqueres, NRP 42170919PV, en el lloc de treball núm. 6.294, en l'Institut Valencià d'Investigacions Agràries de Moncada (València), amb efectes de 31 de març de 1994.
  
Tercer
  
Adscriure amb caràcter definitiu Mª José Perea Piqueres al lloc de treball núm. 16.106, cap de Negociat de Registre, C/D 14 E019, en la Conselleria d'Agricultura i Pesca a València, amb efectes d'1 d'abril de 1994.
  
Quart
  
Anul·lar la Resolució de la Direcció General de Funció Pública, de 6 d'octubre 1994, per la qual s'adscriu amb caràcter definitiu i efectes d'1 de novembre de 1994, Mª José Dasí Bermell, NRP 23208965GZ, al lloc de treball núm. 8.211, auxiliar de Gestió, en la Conselleria d'Agricultura i Pesca a València.
  
Cinqué
  
Anul·lar la Resolució de 31 de març de 1994, del secretari general de la Conselleria d'Agricultura i Pesca, per la qual es disposa el cessament de Lucrecia Mª Coll Moscardó en el lloc de treball núm. 8.211.
  
Sisé
  
Adscriure amb caràcter definitiu Lucrecia Mª Coll Moscardó en el lloc de treball núm. 8.211, auxiliar de Gestió, D12 E015, en la Conselleria d'Agricultura i Pesca a València, amb efectes de 31 de març de 1994.
  
Seté
  
Adscriure amb caràcter definitiu Mª José Dasí Bermell al lloc de treball núm.6.312, auxiliar de Gestió, D12 E015, en la Conselleria d'Agricultura i Pesca a València, amb efectes d'1 de novembre de 1994
  
Vuité
  
Pagar a la Sra. Mª José Perea Piqueres les diferències retributives deixades de percebre des de l'1 d'abril de 1994, entre el lloc núm. 16.106, classificat C/D 14 E019 i el núm. 6.294, classificat D 12 E012, que ocupava, a càrrec dels pressupostos de la Conselleria d'Agricultura i Pesca.
  
Nové
  
La Conselleria d'Agricultura i Pesca i l'Institut Valencià d'Investigacions Agràries formalitzaran els corresponents annexos de cessament i presa de possessió, i les liquidacions corresponents, si escau.